OpenLLM-France/wikimedia huggingface dataset:
# Desaguadero

    Artikulu hau Argentinako ibaiari buruzkoa da; Nikaraguako ibaia gaitzat duena beste hau da: «San Juan (ibaia)»
Desaguadero mendebaldeko Argentinako ibaia da. 1498 km luze da eta 260.000 km²ko arroa drainatzen du. Berez Coloradoren ibaiadarra bada ere, gaur egun arro ia endorreikoa da: jeneralean ura agortzen da, Coloradora iristsi gabe.

## Izena

Bermejo, Desaguadero, Salado, Chadileuvu eta Curaco izenaz ezagutzen da ibaiaren goi-ibilgua.

## Geografia

Cerro Bonete Chicon (La Riojako probintzia) du iturburua. Ur emari handikoa da hasieran, baina lurralde idorretan barneratzen da ondoren eta lurruntzearen eta lurren ureztatzearen ondorioz, urik gabe iritsi ohi da behe-ibilgura. Beraz, euri asko egiten duenean baizik ez da Colorado ibairaino iristen Desaguaderoren ura.

### Ibaiadarrak

Jachal, San Juan, Mendoza, Tunayan, Diamante eta Atuel dira ibaiaren adar nagusiak.

### Zeharkatutako udalerriak

* La Riojako probintzia: Villa San José de Vinchina, Villa Castelli eta Villa Unión.
* San Juango probintzia: Bermejo.
* Mendozako probintzia: Desaguadero eta Canalejas.
* San Luisko probintzia: Mosmota eta Navia.
* La Pampako probintzia: Santa Isabel, Limay Mahuida eta Puelches.

## Hidrometria

Desaguaderoren emaria 16 urtez (1983-1998 bitartean) neurtua izan da La Reformako estazioan (La Pampako probintzia), Coloradorekin elkartu baino 150 km lehenago. Gune horretan, drainatutako eremuak 350.000 km² ditu. Urteko batez besteko emaria 23,57 m³ segundokoa da. Emari handiena ekainean du (31,5 m³/s), eta txikiena abenduan (7,3 m³/s).
Desaguadero ibaiaren batez besteko emariak (m³/s), La Reformako estazioan neurtuak Datuak: 1983 eta 1998 artean

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-3-21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Un río en vías de desaparición. laarena.com.ar (Noiz kontsultatua: 2015-07-19).
* ↑ Estudio Integral de la Cuenca del Desaguadero. lapampa.gov.ar (Noiz kontsultatua: 2015-09-17).

## Kanpo estekak

* Datuak: Q385342
* Multimedia: Desaguadero River / Q385342
# Desamendi

Desaomendi edo Desamendi Aralar mendilerroan dagoen mendi bat da, 1305 metroko garaiera duena. Errenagan hasten den gailur talde batetako mendirik garaiena da, Gipuzkoako mugaren ondo-ondoan dagoena, eta ekialderanzko norabidea hartzen du, Malloako tontorrekin paraleloan, Txameni eta Beloki mendietatik igaroz. Hala eta guztiz ere, tontor hau Euskal Herriko mendien katalogoan bilduta ez egoteak, zertxobait ahaztua uzten du, bertara iristea nahiko erraza den arren, Errenagako babeslekuetara doan hain erabilia den ibilbidearen ondoan baitago. Tontorra, Desaomendi bezala ere izendatua da, eta Deesamendi bezala transkribatua da.

## Irispideak

Guardetxetik, Intzazelai edo Pagomariko lautaden bidea jarraitu behar da, eta, Mandarrate izeneko lepotik, Errenagako babeslekuetara doan bidea jarraitu behar da. Errenaga mendiaren tontorrera iritsi aurretik, eskumatarantz desbideratu behar da, Desamendi mendiaren muino zabalerantz. Ibilbide gomendagarriago bat, bakartiagoa izateagatik, Pagomaritik iparraldera jarraitzea da, Desao izeneko babeslekura eta Urrutiko lurriña izeneko lepora iritsi arte, Desamendi eta Desamendi txikiren artean. Ekialdeko muino belartsutik, tontorrera iristen da. Desaotik, zuzenean hel daiteke tontorrera, lepora iritsi beharrik gabe.

## Kanpo estekak

* euskal-herria.org webgunean
* Datuak: Q12256175
# Desagertutako ugaztunak

Lehen ugaztunen agerpenetik, hainbat espezie desagertu dira, klimaren aldaketak edo bestelako faktoreek eraginda.

## Desagertutako ugaztunetako batzuk
### Hungariako bisontea

Hungariako bisontea, (Bison bonasus hungarorum) Karpatoetako bisontea bezala ere ezaguna, 1740. urtean desagertutako Europako bisontearen azpiespezie bat izan zen. Karpatoak mendietan bizi omen zen, baita Moldavian eta Transilvanian. Baliteke ere azken garaietan Ukraina eta Hungariara zabaldu izatea.

### Estepako bisontea

Estepako bisontea, (Bison priscus), egun desagertutako bisonte espezie bat izan zen. Europa, Ekialde Ertaina, Errusia, Mantxuriaeta Ipar Amerikan bizi omen zen Pleistozenoan.

### Kaukasoko bisontea

Kaukasoko bisontea, (Bison bonasus caucasicus) Europako bisontearen azpiespezie bat zen. Kaukasoko mendietan bizi omen zen. Libre zegoen azken alea, 1927. edo 1930. urtean akabatu zuten, (iturri ezberdinen arabera), baina arraza zoologiko ezberdinetan mantendu zen 1950. urte arte.

### Mammuthus sungari

Songhua ibaiko mamuta, baita Shokako mamuta izenarekin ezaguna ere (Mammuthus sungari), bizi izan den mamutik handiena izan zen. Ibaraki Natur Museoan 5,1 metro garaierako espezimen bat begiztatu daiteke.

### Mamut

Mamuta (antzinako errusieratik маммот) Mammuthus galdutako generoko edozein espezie izendatzeko erabiltzen da, nahiz eta ezagunena mamut iletsua den (Mammuthus primigenius).

### Tarpan

Tarpan zaldia (Equus ferus ferus), Eurasiako basa-zaldia bezala ezaguna da baita ere, egun desagertutako zaldi arraza bat izanik. Ondo dokumentaturiko azken alea, Ukrainan harrapatutakoa, 1876an urtean Moskuko zoologikoan hil zen.

### Uro

Uroa Europako beste zenbait hizkuntzetan aurochs izenarekin ezaguna ere, Bos taurus primigenius da bere izen zientifikoa, garai bateko basa zezenaren espezie bat izan zen.

### Zalambdalestes

Zalamnbdalestes Goi Kretazeoan Mongolian bizi izan zen ugaztun kareduna izan zen. Ezagutzen den karedunik zaharrenetarikoa da eta Dinosauroekin batera bizi izan zen.

## Kanpo estekak

* Datuak: Q1569387
* Multimedia: Extinct Mammalia / Q1569387
# Desagregazio (argipena)

Desagregazio hitzak zerbait atal batzuetan banatzea adierazten du. Erabilera zenbait ditu:
* ekonomian,
** denbora serieen desagregazioa, denbora-magnitude bat denbora epe txikiagoetan banatzeko metodoen multzoa;
** desagregazioa, agregazioaren alderantzizko prozesua, magnitude ekonomiko finantzario bat atal batzuetan bereiztea helburu duena;
** desagregazio-maila, informazio ekonomikoaren zehaztasun maila (enpresa, azpisektore, sektore, ...) adierazteko;
* desagregazio espaziala, magnitude geografiko bat eremu txikiagoetako magnitudeetan banatzea.

## Ikus, gainera

* Agregazio (argipena)
# César Sampaio

César Sampaio (1968ko martxoaren 31 - ) Brasilgo futbolari ohia da.

## Selekzio nazionala

Brasilgo selekzioarekin :
| Urtea | Partida | Gol |
| 1990 | 1 | 0 |
| 1991 | 1 | 0 |
| 1992 | 5 | 0 |
| 1993 | 4 | 0 |
| 1994 | 2 | 0 |
| 1995 | 10 | 1 |
| 1996 | 0 | 0 |
| 1997 | 8 | 1 |
| 1998 | 9 | 4 |
| 1999 | 0 | 0 |
| 2000 | 7 | 0 |
| Guztira | 47 | 6 |

## Kanpo estekak

* National Football Teams
* (Japonieraz) J.League Data Site
* Datuak: Q316436
* Multimedia: César Sampaio / Q316436
# César San Millán

César San Millán (Gasteiz, 1956) arabar argazkilaria eta artista da.

## Lana

Mota askotako argazkiak egiten ditu eta eraikinen argazkiengatik da batez ere ezaguna. Arkitekturaren argazkiak egiten duen trebetasunagatik, arkitektu ezagunentzat egin du lana: Moneo, Roberto Ercilla, Francisco Mangado Beloqui, Norman Foster, Herzog, Javier Mozas, Miguel Ángel Campo…
Artium museoak bere lanak ditu bere bildumetan.

### Erakusketak

Erakusketa ugari egin ditu taldean nahiz bakarka. Bakarkako erakusketetan azpimarra daitezke:
* 2011n Amárica Gelan egindakoa "César San Millán: harresi berdea",
* 2015ean Montehermoso Kulturunean egindakoa: "César San Millán: Arki Tektus (Ezkutukoa, jasoa)" eta
* 2020an Zas kulturren espazioan: "Lápis"
* 2021ean Zuloa liburu-dendaren erakusketa espazioan egindakoa, Zas Kulturren eta crowdfunding-aren laguntzaz: "Sorat (El Espacio Negro)".

## Erreferentziak

* ↑ César San Millán. .
* ↑ César San Millán Amárica gelan egindako erakusketaren katalogoa. .
* ↑ Vitoria acoge hasta septiembre 'La muralla verde', una exposición que alude al "carácter amurallado de los vitorianos". .
* ↑ MIEG erakusketak: César San MIllán. .
* ↑ Arqui Tectus ( Lo oculto, elevado) César San Millán. .
* ↑ C. González Alex Larretxi. (2020-02-04). Zas abre sus puertas a la obra de César San Millán. .
* ↑ Sorat (El Sol Negro). .
* ↑ 'Sorat (El sol negro)' del fotógrafo César San Millán busca hacerse realidad a través de una campaña de micromecenazgo. In Kulturklik. .
* ↑ El tarot como obra total: “Sorat (El sol negro”) de César San Millán. .
* ↑ Sorat (El Sol Negro): El Tarot como obra de arte total. In Verkami. .

## Kanpo estekak

* Datuak: Q105410285
# César Velasco

César Velasco Broca (Amurrio, 1978) arabar zinema zuzendaria da. Zenbait film labur zuzendu ditu, nazioarteko zinemalditan erakutsiak.
# César Pelli

César Pelli (San Miguel de Tucumán, Argentina, 1926ko urriaren 12a - New Haven, Connecticut, 2019ko uztailaren 19a) Argentinako Tucumán probintzian jaiotako arkitektoa izan zen. Tucumángo Unibertsitate Nazionalean burutu zituen arkitektura ikasketak. 1952an, Ameriketako Estatu Batuetara joan zen eta urte batzuk beranduago bertako nazionalitatea hartu zuen (1964an). Connecticut estatuko New Haven hirian bizi zen.

## Biografia laburra

Eero Saarinen arkitekto taldeko partaideetako bat izan zen. Ondoren 1977an bere bulego propioa sortu zuen César Pelli and Associates'. 1977tik 1984ra Yale Unibertsitateko arkitektura fakultateko dekanoa izan zen. 2005ean estudioari izena aldatu eta ordutik Pelli Clarke Pelli Architects izena dauka.
Diana Balmori inguru diseinatzailearekin ezkonduta zegoen eta bi seme-alaba izan zituzten, Denis eta Rafael, azken hau arkitektoa bere aita bezala.

## Lanak

* 1966: Worldway Postal Center, Los Angeles, Ameriketako Estatu Batuak
* 1972: AEBetako enbaxada, Tokio, Japonia
* 1981-1987: World Financial Center, New York, Ameriketako Estatu Batuak
* 1987-1991: One Canada Square, Londres, Erresuma Batua
* 1990: Nippon Telegraph and Telephone enpresaren egoitza, Tokio, Japonia
* 1996: Edificio República, Buenos Aires, Argentina
* 1996: Residencial del Bosque, Mexiko Hiria, Mexiko
* 1996: Owens Corning, Toledo, Ameriketako Estatu Batuak
* 1998: Petronas dorre bikiak, Kuala Lumpur, Malasia
* 1999: Zurich tower, Haga, Herbehereak
* 2003: Two International Finance Centre, Hong Kong, Txina
* 2005: Cira Centre, Philadelphia, Ameriketako Estatu Batuak
* 2008: St. Regis Residences & Hotel, Mexiko Hiria, Mexiko
* 2010: Torre Mesoamericana, Tuxtla Gutiérrez, Mexiko
* 2011: Iberdrola dorrea, Bilbo, Euskal Herria
* 2012: Costanera Center, Santiago, Txile
* 2013: Mirador del Valle, Salta, Argentina

## Argazkiak

* Zurich Tower Haga, Herbehereak.
* BOK Center Tulsa, AEB.
* Kurayoshi Park Square Kurayoshi, Japonia.
* Wells Fargo Center Minneapolis, AEB.
* Petronas Towers Kuala Lumpur, Malasia.
* Cira Centre Philadelphia, AEB.
* One Canada Square Londres, Erresuma Batua.
* Bank of America Corporate Center Charlotte, AEB.
* Iberdrola dorrea, Bilbo, Euskal Herria.

## Erreferentziak

* ↑ http://www.berria.eus/paperekoa/5002043/031/005/2019-07-21/cesar-pelli-arkitektoa-hil-da-92-urterekin.htm

## Kanpo loturak

* (Ingelesez) Pelli Clarke Pelli arkitekto taldearen webgunea.
* Datuak: Q309483
* Multimedia: César Pelli / Q309483
# César Ritz

César Ritz (Niederwald (Suitza), 1850eko otsailaren 23a - Küssnacht, Luzernatik gertu (Suitza), 1918ko urriaren 24a) ostalari suitzarra 1914ra arte iraun zuen luxuzko turismoaren egile nagusinetako bat izan zen. XIX. mendearen lehen herena eta XX.aren hasieran, bera izan zen errege, aberats eta pertsonaia ospetsuak erakartzen zituen presentzia.

## Biografia eta negozioak

César Ritz Niederwalden jaio zen, Suitzan, 1850eko otsailaren 23an. Abeltzain familia baten senan jaio zen eta, 1867an, Parisera joan zen bizitzera. Familiako hamahirugarren semea zenak Fidelité hotela izan zuen lehen lana eta, gero, tabena batean eta menuak ematen zituen jatetxe batean aritu zen.
1870ean, Frantzia-Prusia Gerra bezperan, Voisin Etxean sartu zen eta, zerbitzari lanak ikasteaz gain, nazioarteko klientela ere ezagutu zuen: Galesko printzea, Nigra kondea, Sarah Bernhardt, antzerki vedettak... Egia esan, garai hartan, emakume eleganteak ez ziren jatetxetara joaten.
1872an, Parisko Splendiden zegoen lanean eta, geroxeago, Vienan, Nazioarteko Erakusketa zen garaian. Nizako Hotel Handian ere aritu zen eta, pixkanaka, kargu hobeak hartzen joango zen.
1874an, mâitre zen Righi-Kulm hotelean eta Pfyffer d’Altishofen ostalari suitzarra ezagutu zuen, Luzernako Gran Hotel Nacional sortuko zuena, alegia.
Koartoan bainu gelak sartu zituen lehena izan zen eta bezeroa bereziki ondo atenditzen saiatu zen. Ostalaritza goitik behera aldatuko zuen. Luzernako Nacionaletik Trouvilleko Roches-Noiresra joan zen, Baden-Badengo Grand Hotelera, Frankfurter-Hof, Salsomaggioreko Termatara, Palermoko Villa-Hygeia, Wiesbadengo August-Victoria, Mentongo Iles-Britaniques eta, azkenean, Londresko Savoy hotelera. Jabeak gonbidatu zuen bere jatetxea zuzentzera eta, 1889an, Ritz zuzendari zen, 1898ra arte postu horretan mantendu zelarik.
Bere ekimenez, eraiki zituzten kapital ingelesek Londresko Carlton eta Parisko Ritz. Eta, azkenean, bere zuzendaritzapean eraikiko dira Ritz Hotelak nonahi, Madrilen, Kairon edo Johannesburgon.
Ritzen garrantzia kontzeptu aldaketan datza: zerbitzu osoa eta pertsonalizatua, koarto zabalak, dekorazio zaindua eta luxuzkoa -kortinak, alfonbrak, hauts poteak, ura zeukaten tokadoreak...-, bainugela koartoan bertan, argi indirektoa, pintura ormetan aurreko paperak kenduz... eta bezeroa atenditzeko harrera zerbitzu zentralizatua.
Asko zaindu zuen sukaldea -Auguste Escoffier sukaldariarekin elkartu zen, adibidez- eta ardoen kalitatea, jatetxe fin eta jale gutxientzako mahaiak ezarriz. Bere langileak jerakiaren arabera joango dira jantzita, kamarero soila eta mâitrea uniformeak bereizten dituelarik.
Parisko Ritz hotela da hotel hauen adibide nagusia, Windsor duke-dukesen suitea edo Coco Chanelen apartamentu pribatua. Madrilgoa belle époque arkitekturan kokatzen da eta, 1919an Bartzelonan eraikitakoa, berriz, tradizionalagoa. 1927an Bostonen inauguratutako Ritz-Carlton luxuaren eredu izaten jarraitzen du. Eta, azkenik, Londreskoa, César Ritzek ez zuena zuzenean ezagutuko .

## Erreferentziak

* ↑ (Gaztelaniaz)http://www.elmundo.es/motor/2000/MV143/MV143ritz.html
* Datuak: Q114347
* Multimedia: César Ritz / Q114347
# César Vidal

César Vidal Manzanares (Madril, 1958) gaztelar idazle eta kazetaria da. Eleberri eta historiari buruzko jendarteratze-liburu eta entsegu anitzen egilea da.
Kazetari gisa, 5 urtez eta 2009. urteko uztailera arte COPE irrati-kateko La linterna irratisaioko zuzendari gisa nabarmendu da, bertan bere iritzi polemiko eta eztabaidagarriak azaltzeagatik. 2009ko irailetik aurrera, Luis Herrero eta Federico Jiménez Losantos kazetariekin batera, esRadio irrati katea sortu eta bertan aritzen da lanean.
Historialari gisa, Espainiako Gerra Zibilari eta Francoren diktadurari buruz azaldu dituen jarrera errebisionistengatik da ezaguna. Euskal abertzaletasunaren aurkako jarrera argia ere azaldu du.

## César Vidal eta euskara

Euskararekiko eta beste hizkuntza gutxituekiko mespretxuzko jarrerak azaltzeagatik ere nabarmendu da César Vidal. Vascuence hitza erabiliz beti, euskara hizkuntza primitiboa adierazi eta gutxietsi izan du.

## Erreferentziak

* ↑ (Gaztelaniaz) Los mitos del nacionalismo vasco, por César Vidal, Generalísimo Francisco Franco webgunean. 2009-07-20.
* ↑ (Gaztelaniaz) Comentarios de César Vidal sobre la lengua vasca, Blogak.com webgunean, erantzun batekin batera. 2008.01.14.
* ↑ (Gaztelaniaz) César Vidal ataca el euskara, www.youtube.com webgunean, César Vidalen ahotsean. 2009-07-20.
* ↑ (Gaztelaniaz) César Vidal eta euskal literatura, Libertad Digital, 15-02-2008.
* Datuak: Q614869
* Multimedia: César Vidal / Q614869
* Aipu famatuak: César Vidal
# César Pérez de Tudela

César Pérez de Tudela (Madril, 1940ko ekainaren 16a) espainiar alpinista, kazetari eta abokatu bat da.

## Liburuak

* Derecho de la montaña. 1995
* Mi cuaderno del Himalaya. 1994
* Norte y sur: McKinley y Monte Sarmiento. 1994
* Sobrevivir en la montaña. 1986
* Yo vi al Yeti: relatos del barón de Cotopaxi.
* Camino de Karibú. Anaya, 1998
* Cinco montañas solo. Memorias de un explorador. 2000
* Cuentos del barón de Cotopaxi. 2001
* Sakya, el valle de los yetis. 2001
* El lama Milarepa: el mandato del alma. Enseñanzas para el aprendizaje de la vida. 2002
* Crónica alpina de España. Siglo XX. 2004
* Mi lucha por la montaña. 1972
* Horizontes verticales. 1989
* Cinco montañas solo. 2000
* Conversaciones con César P. de Tudela. 2003
* Derecho de la montaña. 1996
* El lama Milarepa. 2002

## Kanpo estekak

* Webgune ofiziala (Gaztelaniaz)
* Datuak: Q5796368
# César Sariak

César Sariak (frantsesez: César du cinéma) Frantziako zinemaren sari nagusiak dira. 1976tik urtero ematen dira, Académie des arts et techniques du cinéma elkartearen eskutik. 2002tik Théâtre du Châtelet Parisko antzokian banatzen dituzte sariak, otsailean.

## Historia

* 1976ko apirilaren 3an lehenengo ekitaldia antolatu zuten.
* 1980an Jerry Lewisek ohorezko saria eman zion Louis de Funèsi.
* 1989an Isabelle Adjanik, hirugarren aldiz emakume aktore onenaren saria jasotzean, Salman Rushdieren Bertso satanikoak liburuaren zati bat irakurri zuen.
* 1995ean 20. urteurrena ospatu zuten, eta Jeanne Moreauri ohorezko saria eman zioten.
* 1998an Jean-Luc Godardek ohorezko saria eskuratu zion Clint Eastwoodi.

## Markak

* Le Dernier Métro (1981) eta Cyrano de Bergerac (1991): sari gehien (10) lortu duten filmak.
* Roman Polanski: zuzendari onenaren sari gehien (5: Tess, Le Pianiste, The Ghost Writer, La Vénus à la fourrure eta J'accuse filmekin) eskuratu duena.
* Michel Serrault: gizonezko aktore onenaren sari gehien (3: La Cage aux folles, Garde à vue eta Nelly et Monsieur Arnaud filmekin) lortu duena, 8 aldiz izendatuta egon delarik.
* Isabelle Adjani: emakumezko aktore onenaren sari gehien (5: Possession, L’Été meurtrier, Camille Claudel, La Reine Margot eta La Journée de la jupe filmekin) lortu duena, 8 aldiz izendatua izanik.
* Georges Delerue eta Alexandre Desplat: musikagile onenaren 3na sari eskuratu dituzte, eta 8na aldiz egon dira izendatuta.
(2014ko ekitaldia arte kontuan hartuta).

## Ikus, gainera

* Oscar Sariak
* Goya Sariak

## Kanpo estekak

* (Frantsesez)César Sarien webgune ofiziala
* Datuak: Q174389
* Multimedia: César Awards / Q174389
# César Vallejo

César Vallejo (Santiago de Chuco, Peru, 1892ko martxoaren 16a - Paris, Frantzia, 1938ko apirilaren 15a) Peruko poeta izan zen. Hego Ameriketako literaturako poeta nagusietakoa da.

## Biografia

Mestizoa zen eta bere jatorri apalak eragin handia izan zuen bere bizitzan eta lanetan. Literatura eta zuzenbideko ikasketak egin zituen.
Lehen poema liburuan, Los Heraldos negros (1918, "Mezulari beltzak"), bere obraren gai nagusia izan zirenak agertu zituen: ama eta anaia hiltzeak sortu zion atsekabea eta segurtasun-falta, bizitzaren mugak eta hustasuna, gizonaren ezintasuna gizarte-zapalkuntza eta justizia-eza gainditzeko.
1920an kartzelan sartu zuten hiru hilabetez, amerindiarren aldeko jarduera politikoa zela eta. Espetxean zela hasi zen Trilce poema-bilduma, bere lan nagusietakoa izan zena, idazten; obra horretan, alde batera utzi zuen ohiko erretorika literarioa, eta neologismo, lagunarteko esapide, berrikuntza tipografiko eta irudi erretoriko harrigarriak erabili zituen, gizonaren mugak eta ezintasunak adierazteko baliabide gisa, betiere.
1923an Fábula salvaje ("Istorio basatia") eleberri psikologiko laburra argitaratu ondoren, Parisera joan zen, eta ez zen inoiz sorterrira itzuli, bere herriarekiko lotura inoiz hautsi ez bazuen ere. Parisen, garai hartako intelektual nagusiekin harremanak izan zituen, baina politika-arazoak zirela eta, Madrila erbesteratu zen 1930ean. 1931n, gizartea hobetzeko bidea marxismoa zelakoan, Alderdi Komunistan sartu zen. 1932an Parisa itzuli zen, eta ezkutuan bizi izan zen, harik eta 1936an berriro Espainiara joan zen arte; Espainiako Gerra Zibileko bizikizunetan oinarrituak izan ziren Poemas Humanos (1939, "Giza poemak"), Vallejoren azken poesia-bilduma osatu zuten olerkiak.
Vallejoren beste zenbait lan aipagarri: Escalas melografiadas (1923), El tungsteno (1931, "Tungstenoa"), Paco Yunque (1931), Contra el secreto profesional eta El arte y la revolución (1930etik 1932ra bitartean idatziak, hil ondoren argitaratuak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q222744
* Multimedia: César Vallejo / Q222744
# César Sanmartín

César Sanmartín Abán (Bartzelona, 1975eko urriaren 19a -) kataluniar saskibaloi jokalari ohia da, ACBko Bilbao Basket taldean ibilitakoa.

## Klubak

* Joventut Badalona (harrobia)
* 1993-94 1. maila. C.B. Sant Josep Badalona.
* 1994-95 EBA. C.B. Sant Josep Badalona.
* 1994-98 ACB. Joventut Badalona.
* 1998-99 ACB. CB Gran Canaria.
* 1999-00 ACB. Breogán Lugo.
* 2000-01 ACB. Joventut Badalona.
* 2001-04 ACB. Breogán Lugo.
* 2004-05 ACB. Lagun Aro Bilbao Basket.
* 2005-07 ACB. CB Granada.
* 2007-09 LEB. Autocid Ford Burgos.
* 2010-11 LEB 2. CB Prat.

## Erreferentziak

* ↑ www.acb.com
* Datuak: Q8353157
* Multimedia: César Sanmartín / Q8353157
# Craig's Wife (filma)

Craig's Wife 1936. urtean Dorothy Arzner estatubatuarrak zuzendutako filma da, George Kellyren izen bereko antzezlanetan oinarrituta.

## Istorioa

Oharra: Atal honek istorio osoa edo amaiera argitzen du.
Emakume menderatzaile bat gizon aberats batekin ezkonduko da diruagatik, eta ondoren, bere estatusa diru eta botere nahiak asetzeko erabiliko du.

## Aktoreak

* Rosalind Russell: Harriet Craig
* John Boles: Walter Craig
* Billie Burke: Mrs. Frazier
* Jane Darwell: Mrs. Harold
* Dorothy Wilson: Ethel Landreth
* Alma Kruger: Ellen Austen
* Thomas Mitchell: Fergus Passmore
* Raymond Walburn: Billy Birkmire
* Elisabeth Risdon: Mrs. Landreth
* Robert Allen: Gene Fredericks
* Nydia Westman: Mazie
* Kathleen Burke: Adelaide Passmore
* George Offerman, Jr.: Tom

## Erreferentzia

* ↑ www.sansebastianfestival.com

## Kanpo estekak

* Datuak: Q3696432
* Multimedia: Craig's Wife (1936 film) / Q3696432
# Crai

Crai, Galesko udalerri bat da, Powys konderrian. Brecon Beacons Parke Nazionalan dago.
2011ko erroldaren arabera 242 biztanle zituen.

## Kanpo estekak

* Datuak: Q5180639
* Multimedia: Crai, Powys / Q5180639
# Cragside

Cragside Ingalaterrako Northumberland-eko Rothbury herritik gertu dagoen Viktoriar landetxea da. William Armstrong-en (Armstrong lehenengo baroia), Armstrong Whitworth arma enpresaren sortzailearen, etxea zen. handiki industriala, zientzialaria, filantropoa eta garabi hidraulikoaren eta Armstrong kanoiaren asmatzailea, etxeko arloan ere erakutsi zuen bere asmamena, eta Cragside energia hidroelektrikoarekin argiztatutako munduko lehen etxea bihurtu zen. Landetxea teknologikoki aurreratuta zegoen; Richard Norman Shaw etxeko arkitektoak idatzi zuen "era guztietako gauzak egiten dituzten makina hidrauliko zoragarriekin" hornituta zegoela. Bere lurretan, Armstrongek presa eta aintzirak eraiki zituen zerrategi bat, urarekin funtzionatzen duen garbitegia, ontzi-garbigailuaren eta plater-igogailuaren, igogailu hidraulikoaren eta hidroelektrikoki elikatutako erregailuaren lehen bertsioak. 1887an, Armstrong nobleziako titulua eman zioten, Erresuma Batuan noblezia lortu zuen lehen ingeniaria edo zientzialaria eta Cragsideko Armstrong baroi bihurtu zen.

## Kanpo estekak

* Datuak: Q5180627
* Multimedia: Cragside Estate / Q5180627
# Crahan

Crahan, Ingalaterrako Kornualles konderriko herrixka bat da, Wendron parrokian.

## Kanpo estekak

* Datuak: Q5180636
* Multimedia: Crahan, Cornwall / Q5180636
# Craidorolț

Craidorolț Errumaniako udalerri bat da, Satu Mare konderrian. 2.130 biztanle ditu, 93,52 kilometro koadroko azaleran banatuta.

## Herriak

Udalerrian honako herriak daude:
Craidorolț $^{(en)}$ Crișeni $^{(en)}$ Eriu-Sâncrai $^{(en)}$ Satu Mic $^{(en)}$ Țeghea $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5056436